1993–94. – 1063 ár frá stofnun Alþingis.

117. löggjafarþing. – 294. mál.

1004. Breytingartillögur

við frv. til l. um breyt. á l. nr. 65/1982, um skattskyldu innlánsstofnana, með síðari breytingum.

Frá efnahags- og viðskiptanefnd.

Við bætist ný grein, er verði 1. gr., svohljóðandi:

Eftirfarandi breytingar verða á 1. gr. laganna:

Í stað orðanna Viðskiptabankar, sparisjóðir, veðdeildir við innlánsstofnanir og opinberir fjárfestingarlánasjóðir" í 1. mgr. kemur: Lánastofnanir aðrar en eignarleigufyrirtæki.

2. mgr. fellur brott.

Við 1. gr. (er verði 2. gr.).

1. málsl. 2. efnismgr. orðist svo: Frá tekjum aðila sem skattskyldir eru samkvæmt lögum þessum má draga þau almennu og sérstöku framlög í afskriftareikning útlána sem gjaldfærð eru í rekstrarreikningi í samræmi við gildandi reglur um ársreikning þessara aðila.

4. efnismgr. falli brott.

Við bætist ný grein, er verði 4. gr., svohljóðandi:

Heiti laganna verður: Lög um skattskyldu lánastofnana.

Við 3. gr. (er verði 5. gr.). Greinin orðist svo:

Lög þessi öðlast gildi 1. janúar 1995 og koma til framkvæmda við álagningu tekjuskatts og eignarskatts á árinu 1996 vegna tekjuársins 1995.